Diari Oficial de la Generalitat Valenciana


Sumari del DOGV 2736, del 26-04-1996 (1996/838042)

ORDRE de 27 de febrer de 1996, de la Conselleria de Cultura, Educació i Ciència, per la qual s'estableix una secció a l'Institut Politècnic de Formació Professional Vicente Blasco Ibáñez de València.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/02/27/(2)/dof/vci/html**

### Dades del document

Número de DOGV
:   2736

Data del DOGV
:   26-04-1996

Secció del DOGV
:   DISPOSICIONS GENERALS

Número del document
:   1996/838042


Data del document
:   27-02-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de febrer de 1996, de la Conselleria de Cultura, Educació i Ciència, per la qual s'estableix una secció a l'Institut Politècnic de Formació Professional Vicente Blasco IbáÑez de València.   
El Reial Decret 707/1976, de 5 de març, sobre ordenació de la Formació Professional, regula les seccions de Formació Professional com a centres que s'estableixen en altres ja existents per a impartir aquests ensenyaments de Formació Professional.  
El Decret 70/1986, de 2 de juny, i l'Ordre d'1 de juliol de 1986, de la Conselleria de Cultura, Educació i Ciència, regulen les seccions dependents dels instituts de Formació Professional de la Comunitat Valenciana, com a centres docents que formen part del respectiu institut i que permeten atendre la demanda dels ensenyaments reglats de tipus professional en aquelles zones o localitats en què no és possible l'obertura d'un institut de Formació Professional.  
D'acord amb el que s'estableix en la disposició transitòria 1a, apartat 2, del Reial Decret 1.004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris, l'autorització per a impartir ensenyaments del sistema anterior a la Llei Orgànica 1/1990, de 3 d'octubre, d'Ordenació General del Sistema Educatiu, tindrà caràcter provisional fins la seua extinció d'acord amb el seu calendari d'aplicació.  
El president de la Comissió Sectorial d'Escolarització de Formació Professional, a la vista de les sol·licituds de places escolars de Formació Professional, va elaborar un informe sobre l'escolarització d'aquest alumnat a la ciutat de València, en què es concloïa, entre altres coses, que la demanda de places escolars en el curs d'accés i en determinades especialitats de la branca sanitària superava àmpliament les vacants ofertes.  
La Direcció Territorial de Cultura i Educació, a la vista de les necessitats d'escolarització, va elevar proposta de creació d'una secció de Formació Professional, a l'edifici escolar ocupat fins aquest curs per l'Institut de Batxillerat José Ballester Gozalvo, que ha traslladat la seu a un edifici de nova planta, al carrer del Pintor Alemany.  
Fent ús de les competències que em dóna l'article 7è del Decret 70/1986, de 2 de juny, del Consell de la Generalitat Valenciana, i l'article 35 de la Llei 5/1983, de 30 de desembre, de Govern Valencià.  
ORDENE  
Primer  
S'estableix provisionalment, a l'Institut Politècnic Vicente Blasco IbáÑez, codi 03347590, el següent centre docent:  
Província: València.  
Municipi: València.  
Denominació: Secció de Formació Professional de l'Institut Politècnic Vicente Blasco IbáÑez.  
Codi: 56302013.  
Domicili: Carrer del Pintor Vilar, 1.  
Capacitat: 360 llocs escolars.  
Ensenyaments: Curs d'Accés i Formació Professional de 2n grau de la branca sanitària, especialitat laboratori.  
Segon  
No podran establir-se els ensenyaments autoritzats quan el nombre d'alumnes inscrits siga inferior a 20.  
Tercer  
El director territorial de Cultura i Educació de València, atès el claustre de professors i el director de l'Institut Politècnic de Formació Professional Vicente Blasco IbáÑez, nomenarà un vicedirector que dirigirà la secció de nova creació.  
DISPOSICIó ADDICIONAL  
El que estableix aquesta ordre serà inscrit en el Registre de Centres Docents de la Comunitat Valenciana.  
DISPOSICIONS FINALS  
Primera  
Facultar les direccions territorials de Personal i de Centres Docents perquè, en l'àmbit de les seues respectives competències, prenguen les mesures necessàries per tal de garantir l'eficaç funcionament del centre docent.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana; això no obstant, els seus efectes acadèmics s'entendran referits al curs escolar 1995-96.  
València, 27 de febrer de 1996.  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI